Publication: Magyar Közlöny
Issue: MK-2000-27 (Year: 2000, Number: 27)
Era: 1990-2004
Section: Vtv.) 100. §-a (1) bekezdésének a) pontjában kapott felhatalmazás alapján a 30/1997. (IV. 30.) FM rendeletet
Paragraph Index: 988

„27. § (1) Az azonosítójel a megjelölésre kötelezett vadfajokra egységes formátumú, a kiadása évében sorszámozott, egyszer használatos zárású fémszalag. Az azonosítójeleket a vadászati hatóság az éves vadgazdálkodási terv jóváhagyásakor, a vadászatra jogosult igényének megfelelő darabszámban adja ki. Az azonosítójelek kizárólag a jogosult vadászterületén és az éves vadgazdálkodási terv szerint hasznosításra jóváhagyott vadmennyiség erejéig használhatók fel. A jogosult a kiadott azonosítójelek felhasználásról a következő vadászévre szóló igényével egyidejűleg — illetve ellenőrzés során a vadászati hatóság felhívására — köteles tételesen elszámolni. A jogosultnál lévő, fel nem használt azonosítójelek érvényességét a vadászati hatóság a következő vadászévre meghosszabbíthatja azzal a feltétellel, hogy először a maradványt kell felhasználni.

Source: https://magyarkozlony.hu/hivatalos-lapok/0fefc8a78dc2419298829d39182b48e0f944522c/dokumentumok/9b59ab2bcf935efbceb14202a2f02e7861b0a80d/letoltes